cyanic-selkie/wikianc huggingface dataset:
Lingua sui
O sui ou shui é unha lingua kam-sui que se fala na República Popular da China e en Vietnam.
Yason Smohozhevskyi
Traxectoria
O 3 de xullo de 1740 foi ordenado sacerdote.
Luís Fernández Troncoso
Luís Fernández Troncoso, nado en Ponteareas, foi un político galego.
Traxectoria
Logo do golpe de Estado do 18 de xullo de 1936 foi nomeado presidente da Comisión Xestora do Concello de Ponteareas, tomando posesión o 15 de febreiro de 1937. Cesou o 17 de xaneiro de 1938.
Zenani Mandela-Dlamini
Traxectoria
Mandela-Dlamini estivo a piques de nacer en prisión, xa que a súa nai Winnie Mandela foi arrestada preto do seu nacemento en 1959. Cando tiña catro anos, o seu pai foi encarcerado, permanecendo en prisión durante 27 anos. Ata que non cumpriu 16 anos en 1974, non puido visitalo. É irmá da tamén diplomática Zindzi Mandela.
Tratamento de intoxicacións agudas
O tratamento das intoxicación agudas é o conxunto das medidas terapéuticas xerais dirixidas principalmente ao intoxicado agudo. A meirande parte, até un 80% das intoxicacións, son leves e non requiren coidados especiais; porén, un 5% das intoxicacións son graves, e precisan de tratamento.
O tratamento dependerá da vía de intoxicación, da gravidade, do tempo transcorrido e dos medios dispoñíbeis. Así mesmo, os obxectivos son, na seguinte orde: recuperar e manter as funcións vitais, o tratamento antitóxico propiamente dito e o tratamento sintomático. As medidas terapéuticas pódense clasificar en dous apartados:
Baleirado gástrico
O aspirado e lavado gástrico é de moita utilidade en pacientes inconscientes ou en coma. Segundo as últimas investigacións só é útil, coma nos casos anteriores en inxesta de menos de 1 hora, e ao ser unha técnica medianamente invasiva só se reserva para casos graves. A técnica basicamente consiste en poñer ao enfermo en decúbito lateral esquerdo (para asentar o líquido gástrico) en posición de Tremdelemburg (cos pés lixeiramente elevados), no caso de inconsciencia intubación traqueal e unha vez colocada a sonda, fanse aspirado e lavados múltiples con auga morna lixeiramente hipertónica.
Diurese forzada
Para forzar a eliminación urinaria o emprego de soros é o método máis sinxelo e con menos riscos. Tamén se poden empregar fármacos para aumentar a excreción renal, tales como diuréticos, ou inhibindo a reabsorción, por exemplo alcalinizando a ouriña e así impedindo a reabsorción de substancias ácidas. Só é aplicable en caso de tóxicos que se eliminen por esta vía e escasamente unidos a proteínas.
Normas ortográficas e morfolóxicas do idioma galego
Evolución
En 1995 publicouse unha reedición das Normas que introduciu pequenas modificacións puntuais e cubría algunhas das lagoas que se detectaran na edición de 1982. Esta modificación foi aprobada polo Instituto da Lingua Galega o 11 de novembro de 1994 e pola Real Academia Galega o 25 de febreiro de 1995.
Guntamundo
Guntamundo (sobre 450-496), rei de vándalos e alanos (484-496), foi o terceiro soberano do reino norteafricano dos vándalos. Era fillo de Xento, o cuarto e máis novo dos fillos de Xenserico e, como home de máis idade da casa real e, de acordo coas leis promulgadas polo seu avó, accedeu ao trono á morte do seu tío Hunerico.
Guntamundo beneficiouse durante todo o seu reinado do feito de os seus máis poderosos rivais (visigodos, ostrogodos e o Imperio Bizantino), estaren enleados en guerras que lles impediron actuar contra un reino vándalo que declinara grandemente tras o seu apoxeo na época de Xenserico. Tivo que facer fronte, en cambio, ás incursións bérberes, que incrementaron cada vez máis a presión sobre o seu reino.
Morto en 496 no transcurso dunha cacería de cervos, sucedeuno o seu irmán Trasamundo, quen resultou moito menos eficaz na súa tarefa como gobernante.
Pablo Berger
Traxectoria
En 1988 dirixía a súa primeira curtametraxe, Mamá, con dirección artística de Álex de la Iglesia e as colaboracións de Torrebruno e Ramón Barea. Cos premios obtidos consegue unha bolsa da Deputación Foral de Biscaia para estudar un máster en cinema na New York University. Despois do doutoramento, exerce como profesor de dirección na NYFA (New York Film Academy). A partir de entón, comeza unha carreira paralela como publicista e realizador de videoclips, que culmina en 2003 coa rodaxe da súa película Torremolinos 73, con Javier Cámara, Fernando Tejero e Candela Peña.
Susana
miniatura|250px|Retrato da duquesa [[Ana de Francia coa súa filla Susana de Borbón, á dereita do tríptico de Moulins, obra do Mestre de Moulins, 1489-1499.]] Susana é un nome propio feminino de orixe exipcia na súa variante en galego.
Etimoloxía
Aparece unha Susana no Evanxeo de Lucas (8:3), como unha das mulleres que acompañaban a Xesús Cristo.
José Manuel Díaz Novoa
Traxectoria
Formouse nas categorías inferiores do Sporting de Xixón, sendo cedido ao Siero antes de debutar co primeiro equipo en Segunda División, xogaría na disciplina asturiana durante cinco tempadas ata que na 1967-68 pasa ao Celta de Vigo dentro da operación polo traspaso do extremo Lavandera ao Sporting de Xixón.
Xoiaría
Algunhas culturas teñen o hábito de almacenar grandes cantidades de mercadorías en forma de xoias. A xoia pode tamén ser simbólica, como no caso dos cristiáns vestindo un crucifixo en forma dunha xoia, pode servir de amuleto, ou, no caso de moitas culturas occidentais, os casados levan un anel de voda.
Circuíto de Barcelona-Cataluña
O Circuíto de Barcelona-Cataluña (en catalán: Circuit de Barcelona-Catalunya), coñecido tamén como Circuíto de Cataluña ou Circuíto de Montmeló, é un autódromo situado na poboación de Montmeló, na provincia de Barcelona, España. Inaugurado no ano 1991, ten un aforamento de 131.000 espectadores, e acolle diversas competicións entre as que destacan o Gran Premio de España de Fórmula 1 e o Gran Premio de Cataluña do MotoGP.
Historia
Debido a que moitas probas realízanse neste circuíto, os pilotos de Fórmula Un e os mecánicos están moi familiarizados con el. Isto levou á crítica de que esta familiarización con Cataluña reduce a cantidade de acción na pista.
A Granxa, Boqueixón
Nesta parroquia esta situado o pico Sacro.
Velocidade da luz
Descrición
De acordo coa física moderna toda radiación electromagnética (incluída a luz visible) propágase ou move a unha velocidade constante no baleiro, coñecida comunmente -aínda que impropiamente- como "velocidade da luz" (magnitude vectorial), no canto de "rapidez da luz" (magnitude escalar). Esta é unha constante física denotada como c. A rapidez c é tamén a rapidez da propagación da gravidade na teoría xeral da relatividade.
A permeabilidade magnética do baleiro (\mu_0) non é dependente de c e é definida en unidades do SIU como:
Velocidade constante para todos os marcos de referencia
onde v e w son as velocidades das naves observadas por un terceiro observador, e u é a velocidade de calquera das dúas naves observada pola outra.
Coca (mitoloxía)
250px|miniatura|dereita|Coca de Redondela segundo unha intelixencia artificial. 250px|miniatura|dereita|A coca polas rúas de Redondela na [[Festa da coca de Redondela.]] miniatura|240px|A Tarasca de Santa Marta, procesión do [[Corpus Christi en Valencia.]] A coca ou tarasca é un ser da mitoloxía galega que vive nas augas do mar ou dos ríos. É un animal monstruoso con corpo de serpe ou de dragón con cola de serpe, do lombo nácenlle dúas enormes ás, semellantes ás dos morcegos. Ten catro patas armadas de fortes gadoupas, e na súa faciana aluman uns ollos de lume, sobre unha enorme boca con agudos dentes.
A Coca de Redondela
En Monção corre unha lenda similar, pero alí foi un único mozo o que se enfrontou ó monstro e lle deu morte.
Cabo Norte, Noruega
Turismo
Hoxe en día o cabo Norte é unha importante atracción turística que inclúe un amplo centro turístico que alberga un gran número de exposicións sobre a historia do lugar.
Cervexa
Historia
Na actualidade, a cervexa goza de éxito mundial en tanto que bebida de degustación. O seu éxito remonta ao século XIX, no que o dominio na fermentación, grazas ao refrixerado e a pasteurización, permitiu producir novas variedades de cervexa así como a súa exportación. De aí que por exemplo a pils ou pilsen, unha cervexa lager nacida en 1842 na cidade de Plzeň -coñecida en alemán como Pilsen-, en Bohemia, na (República Checa), ten conquerido o planeta ata o punto de que representa o 90 % do consumo mundial.
Tipo de gran
Os diversos cereais que se utilizan para a cervexaría presentan cada un variedades botánicas que multiplican as posibilidades de elección do elaborador. Actualmente poden encontrarse no mercado ata 60 tipos diferentes, cifra que aumenta considerablemente se temos en conta o malteo caseiro. Basicamente os cereais clasifícanse en cinco categorías:
A calidade dos cereais, as súas variedades e a calidade do proceso de malteo definen en gran medida a calidade da cervexa. En xeral, as bebidas alcólicas feitas da fermentación de azucres obtidos doutras fontes non se denominan cervexa, a pesar de seren producidas por un proceso similar. Como exemplos máis coñecidos, o zume de mazá fermentado chamase sidra e o mosto da uva fermentado chámase viño.
A auga
Entre os minerais da auga que máis interesan ós cervexeiros están o calcio, os sulfatos e os cloruros. O calcio aumenta a extracción, tanto do malte coma do lúpulo, na maceración e na cocción e rebaixa a cor e a opacidade da cervexa. O cobre, o manganeso e o zinc, inhiben a floculación dos lévedos. Os sulfatos reforzan o amargor e a sequidade do lúpulo. Os cloruros dan unha textura máis chea e reforzan a dulcificación.
Luís Losada Espinosa
Traxectoria
miniatura|Pazo de Moldes. Neto de Miguel Losada Losada, sexto fillo de Antón Losada Diéguez (quinto da segunda muller, Mercedes Espinosa Cervela) e irmán máis novo de Xoaquín Losada Espinosa, licenciouse en dereito na Universidade de Santiago de Compostela e estudou na Escuela Oficial de Periodismo de Madrid. Traballou para ABC e Blanco y Negro ata 1966, cando reguesou a Galicia para dirixir o Diario de Pontevedra. En 1969 regresou a Madrid como redactor xefe de Blanco y Negro. En RTVE desempeñou o posto de director da segunda edición do telediario 24 Horas e do programa semanal Crónica de siete días. En febreiro de 1985 foi nomeado director da Compañía de Radio e Televisión de Galicia.
Cidade do Cabo
Historia
miniatura|esquerda|Cabo de Boa Esperanza. Os restos máis antigos da presenza humana na rexión atópanse na Cova Peers, e teñen uns 12.000 anos. Non existe documentación sobre os pobos que habitaron a zona até que o navegante portugués Bartolomeu Dias mencionou a rexión en 1486. Vasco da Gama tamén rexistrou o avistamento do Cabo de Boa Esperanza en 1497.
En 1688 uníronse aos holandeses 150 hugonotes franceses fuxidos de Francia e algo máis tarde chegaron algúns soldados alemáns ata chegar a arredor de 1000 brancos. E xa que os indíxenas rexeitaban traballar para os holandeses, estes importaron traballadores escravos de Madagascar, India, Malaisia e Indonesia, ao seren poucas as mulleres europeas, os holandeses empregaban as mulleres asiáticas como escravas sexuais, co tempo os escravos uníronse cos khoisas, dando orixe á actual poboación de Colorados do Cabo, ao tempo que os malaios do Cabo tamén chegaron ata hoxe. Os ingleses ocuparon a cidade no 1795, nese momento a poboación branca era uns 21.000 persoas con 25.000 escravos.
Lugares de interese
miniatura|esquerda|A cidade dominada pola Montaña de Mesa. miniatura|esquerda|Parlamento de Suráfrica.
Educación
O sistema público de universidades que ten Cidade do Cabo é moi prestixioso. A cidade ten 3 universidades públicas: a Universidade de Cidade do Cabo (University of Cape Town) creada en 1829, a Universidade do Cabo Occidental (University of the Western Cape) creada en 1959, e a Universidade Tecnolóxica da Península do Cabo (Cape Peninsula University of Technology) creada en 2005 como resultado da fusión de dúas universidades tecnolóxicas máis antigas. Outro centro académico de prestixio é a Universidade de Stellenbosch (Stellenbosch University), situada a uns 50 quilómetros do centro da cidade, que foi creada en 1866.
Hernando Ojea
Traxectoria
Regresou a España en 1614, e nese ano publicou Historia del glorioso apostol Santiago, patrón de España, de su venida a ella, y de las grandezas de su Iglesia y orden militar. O Libro de la nobleza en común foi publicado despois da súa morte.
O máis forte do mundo
Doutor Uirō
O Doutor Uirō (~ウイロー), Doutor Willow na tradución ó galego, era un brillante doutor, pero debido ós seus experimentos era considerado como un científico tolo. Para evitala morte decidiu trasladar o seu cerebro a un corpo mecánico. Ó inicio do filme foi revivido polo Doutor Cochin xa que levaba 50 anos enterrado baixo o xeo, ó regresar á vida decide tomar o corpo do home máis forte do mundo, pero é detido por Goku e os seus amigos. Morre por unha Genkidama lanzada por Goku. O seu nome provén dun prato xaponés, Uirō (外郎).
Ocelo (xeoloxía)
En xeoloxía denomínase ocelo a estruturas ou corpos esféricos ou elipsoidiais de feldespatos en forma policristalina. Tenden a ser do tamaño de ovos de aves.
Adoitan seren considerados como o resultado dun proceso de inmiscibilidade, aínda que isto púxose en cuestión.
O Outeiro, Aguións, A Estrada
Toponimia
A orixe do topónimo é o latín, que é unha parte alta ou elevación do terreo.
Bieito Cupeiro
Traxectoria
Viviu en Barallobre ata os 22 anos, mais en 1936 emigrou para a Arxentina, onde o seu pai residía dende había tempo. Botaba de menos a súa terra, sentindo unha forte morriña polo clima de galeguidade alí existente. En 1941, decidiuse por Buenos Aires, onde xa se desenvolvía unha forte e intensa vida cultural. En 1945 comezou a vencellarse á Federación de Sociedades Gallegas Agrarias y Culturales, onde moi axiña pasou a integrar a Comisión de Cultura, que redactaba o periódico Galicia. En 1947 coñeceu a Castelao, integrándose no grupo da Irmandade Galega fundado polo guieiro.
Balde, Balde, Carballeda de Avia
Balde  é un lugar da parroquia da Balde no concello ourensán de Carballeda de Avia na comarca do Ribeiro. Tiña 11 habitantes no ano 2011 segundo datos do INE e do IGE, dos cales 5 eran homes e 6 mulleres. Iso supón un mantemento da poboación respecto a 2010, cando tiña 11 habitantes (6 homes e 5 mulleres).
Can mapache
Características
É unha especie do mesmo tamaño ca o raposo, mais coas patas moi curtas, o pelame moi denso e máis groso. A súa fisionomía facial lembra a dun mapache. Vive en forestas de árbores caducas con presenza dun sotobosque mesto e variado. É unha especie solitaria e nocturna. Nada ben na auga. Nas zonas máis frías, hiberna, caso único entre os cánidos. A súa alimentación é omnívora: roedores, aves, ovos, insectos, ras, froitos e tamén raigañas.
Mariano Moreno Serrano
Traxectoria
Como xogador militou no Plus Ultra e outros equipos de Madrid pero colgaría as botas moi xove por unha lesión na columna vertebral e a comezos dos anos setenta converteuse no adestrador máis xove da Primeira División
Con 31 anos ficha polo Burgos, acabado de ascender a Primeira División, e un ano despois polo Sporting de Xixón tamén na máxima categoría.
Chuichi Nagumo
Suicidouse no ano 1944, trala perda de Rabaul e as Illas Salomón.
Rally Cidade de Narón
O Rally Cidade de Narón é unha proba de rally que se disputa nos arredores de Narón na provincia da Coruña, dende 1988 e forma parte do calendario da Copa de España de Rallys de Asfalto.
Septimio Severo
De orixe púnica, foi o primeiro emperador de orixe africana, tomou o poder trala morte do emperador Pertinax, no 193, durante o Ano dos cinco emperadores e fundou a dinastía Dinastía dos Severos que gobernaría Roma e o seu Imperio preto de 47 anos e que foi a derradeira dinastía do Imperio Romano antes da Crise do século III.
Traxectoria
Estes anos de goberno foron de grandes revoltas en todo o Imperio. Houbo de loitar en Mauritania, e na Hispania aínda había partidarios de Clodio Albino, e a loita contra dos "inimigos públicos" de Numancia. En Milasa de Caria xurdiron dificultades económicas pola desvalorización do denario de prata. En Britania, os caledonios e os meatos combatían as lexións romanas.
Un americano en París
Estreouse en galego o 28 de maio de 1988 a través da TVG.
As Carballeiras, Vicinte, Outeiro de Rei
As Carballeiras é un lugar da parroquia de Vicinte no concello lugués de Outeiro de Rei, na comarca de Lugo. Segundo o IGE, en 2013 tiña 19 habitantes (10 homes e 7 mulleres).
Conceição Lima
Traxectoria
Comezou a escribir sendo nena. En 1979 participou en Angola na sexta Conferencia de Escritores Afro-Asiáticos. Publicou poesía en xornais, revistas, e antoloxías en varios países. Está considerada unha poeta do período poscolonial.
Silvia Fernández de Gurmendi
Silvia Alejandra Fernández de Gurmendi, nada o 24 de outubro de 1954, é unha avogada, xuíza e diplomática arxentina, que desde 2010 integra a Corte Penal Internacional e presidiuna entre 2015 e 2018.
Invento
O proceso inventivo
Unha escola do pensamento que popularizou a frase "a necesidade é a nai da invención", discute que esencialmente, a carencia de recursos conduce á invención, mentres que unha escola do pensamento oposta argumenta que só cun exceso de recursos obtéñense estes resultados. Con todo, actualmente non se pode entender o proceso inventivo simplemente pola referencia a unha ou outra destas perspectivas.
Hyacinthe Louis Rabino di Borgomale
Hyacinthe Louis Rabino di Borgomale, nado o 27 de xullo de 1877 en Lión e finado o 26 de setembro de 1950 en París, foi un diplomático franco-británico, cónsul xeral de Inglaterra en Esmirna, no Cairo e noutros territorios, coñecido tamén polo seu labor de arqueólogo, numismático, historiador de Persia, heraldista e xenealoxista.
Invento
As ideas como punto de partida
Aínda que un obxecto ou método innovador e útil pódese desenvolver para satisfacer un propósito específico, a idea orixinal poida que nunca se realice como invención de traballo, quizais porque o concepto sexa de certo xeito pouco realista ou impráctica. Como a "castelos no aire" pódese referir a unha idea creativa que non alcance o seu obxectivo debido a consideracións prácticas.
Zuera
Economía
A principal base económica de Zuera é a agricultura, con 18.012 hectáreas de labor de acordo ao Censo Agrícola de 1972, das que unha quinta parte corresponde a regadío. O regadío no fondo do val recibe a auga de quenllas derivadas do Gállego e da Canle da Violada. Os produtos principais son o millo, a alfalfa, o trigo, algunhas praderías e cultivos hortícolas.
A actividade industrial foi progresivamente adquirindo maior protagonismo. Entre as industrias instaladas destacan as alimentarias, téxtiles, construción e outras. O despegamento industrial de Zuera empezou a finais da década de 1960, ao inaugurarse o polígono El Campillo. Na actualidade, o polígono industrial Los Llanos de la Estación, construído pola SEPES a iniciativa municipal, conta cun elevado nivel de ocupación.
Betagarri
O grupo iniciouse con Gontzo, Iñaki e Aitor, que eran amigos e acostumaban saír de festa co nome de guerra de Betagarri. A Gontzo tocoulle unha guitarra eléctrica nun concurso da televisión, e como Iñaki cantaba nun coro e Aitor adoitaba tocar unha guitarra española, empezaron a tocar algunhas cousas e máis xente se foi unindo ó grupo.
Petros Márkaris
Traxectoria
Reside en Atenas desde a década de 1950. Como membro da minoría armenia, durante moitos anos non tivo cidadanía ningunha; obtivo a grega logo da caída da Ditadura dos Coroneis e o retorno da democracia en 1974, xunto co resto dos armenios que vivían en Grecia.
Bravos, Vicinte, Outeiro de Rei
Bravos é un lugar da parroquia de Vicinte no concello lugués de Outeiro de Rei, na comarca de Lugo. Segundo o IGE, en 2013 tiña 28 habitantes (16 homes e 12 mulleres).
Ferrocarril
Historia
miniatura|Locomotora Mikado no Museo do Ferrocarril de Delicias en [[Madrid.]]
Galicia
En Galicia, como no resto de España, as dificultades foron basicamente financeiras. A pequena burguesía liberal galega considerou o tren como o medio que puña fin ó atraso económico e social de Galicia e emprendeu numerosas campañas para que houbese comunicacións ferroviarias dentro de Galicia e conexións co resto de España. A primeira solicitude presentada foi en 1845, para unha liña entre León e Vigo. O Goberno autorizou a concesión o 12 de xullo dese ano, pero non chegou a materializarse. En 1857 comezou o estudo para a construción de dúas liñas dende Palencia, con destino ás cidades de Vigo e A Coruña, que terían consideración de ramais da liña principal de Madrid a Irún. Un ano despois conseguiron a concesión do Goberno e comezaron as obras entre Palencia e Ponferrada. O primeiro ferrocarril que se comezou a construír en solo galego foi o Compostelán, entre Santiago e O Carril, que foi o primeiro en operar, a partir de 1873. Dous anos despois fíxoo a liña A Coruña-Lugo, propiedade da Compañía do Noroeste de España, pero non conseguiu enlazar o trazado galego co da Compañía do Norte e quebrou en 1878. A compañía do Norte fíxose cargo até 1880, data na que quedou constituída a Compañía de Asturias León e Galicia, con capital basicamente de Norte. Finalmente, en 1885, a Compañía do Norte absorbeu a AGL.
miniatura|Tren en Barracas -sur de [[Teruel, Aragón-.]]
A nacionalización
O grande paradoxo da historia do ferrocarril en Galicia xorde na década de 1940. Recentemente expropiadas as compañías privadas ante a paupérrima situación económica que atravesaban e frustradas tódalas tentativas de crear compañías independentes durante a fase de expansión e esplendor ferroviario, aparece a única empresa ferroviaria con capital integramente galego de toda a historia, que chegará a se converter nunha das máis sobranceiras do mundo. En 1943, os irmáns Fernández López (Antonio, Concepción, José e Manuel) fundan Transfesa, unha compañía que nace co obxecto de transportar por vía férrea gando ás cidades de Madrid e Barcelona.
Accidente ferroviario en 2013
Un tren Alvia, que circulaba a 190 km/h nunha zona limitada a 80, descarrilou nunha curva coñecida coma A Grandeira. O pavillón Fontes do Sar utilizouse como tanatorio provisional pola gran cantidade de finados. O medios de comunicación nacionais e internacionais loaron a resposta dos veciños de Angrois, dos servizos de Santiago de Compostela e dos cidadáns de Galicia en xeral por contribuír nos labores de rescate e axuda.
Sergude, Boqueixón
San Breixo de Sergude é unha parroquia que se localiza no oeste do concello coruñés de Boqueixón, na comarca de Santiago. Segundo o padrón municipal (INE 2013) ten 816 habitantes (399 homes e 417 mulleres) distribuídos en 12 entidades de poboación, o que supón unha diminución en relación ao ano 1999 cando tiña 923 habitantes.
Bernd Eichinger
Traxectoria
As súas primeiras producións fixaron a atención internacional sobre unha serie de novos directores alemáns, como Wim Wender, Edgar Reitz, Hans W. Geissendörfer ou Wolfgang Petersen
Escamelada, Freixo, A Fonsagrada
Escamelada é un lugar da parroquia de Freixo, no concello lugués da Fonsagrada, na comarca da Fonsagrada. Segundo o IGE, en 2015 tiña 2 habitantes (1 home e 1 muller).
Ocelo (mimetismo)
Desenvolvemento dos ocelos
Notábeis investigadores do século XIX, como Henry Walter Bates e Alfred Russel Wallace, realizaron posteriormente achegas que permitiron o desenvoilvemento dos estudos sobre o fenómeno.
O mimetismo é a propiedade de determinados organismos de reproduciren no seu aspecto e cor o doutras especies diferentes ou o do ambiente en que viven, o que lles proporciona unha vantaxe selectiva fronte ás especies que carecen deste mecanismo. Así, algúns insectos non picadores presentan unha coloración en bandas negras e amarelas típicas de certas avespas, feito que lles garante a protección fronte a un bo número de predadores que asocian ditos caracteres cromáticos cos dunha especie que resulta perigosa e á que é preferíbel non molestar. O artificio non evita que unha determinada cantidade de individuos da especie que posúe mimetismo morra vítima dos predadores no período xuvenil destes últimos, cando aínda non aprenderon a diferenciar cales son as especies adecuadas para a súa alimentación e cales non convén atacar.
Ordenador
Antes do século XX
miniatura|upright=0.65|O [[óso de Ishango, unha ferramenta ósea que se remonta á África prehistórica.]] Os dispositivos foron utilizados para axudar a computación durante miles de anos, na súa maioría usando os dedos para contar as cousas. O dispositivo de conta máis antigo probablemente foi unha forma de vara. As axudas posteriores para manter rexistros ao longo do Crecente Fértil incluíron obxectos (esferas de arxila, conos, etc.) que representaban os elementos de reconto, probablemente gando ou grans, selados en recipientes ocos de barro sen cocer.
O analizador diferencial, un ordenador analóxico mecánico deseñado para resolver ecuacións diferenciais mediante integración, utilizou mecanismos de roda e disco para realizar a integración. En 1876, sir William Thomson xa discutira a posible construción deste tipo de calculadoras, pero viuse obstaculizado polo limitado par de saída dos integradores de bola e disco. Nun analizador diferencial, a saída dun integrador impulsaba a entrada do seguinte integrador, ou unha saída gráfica. O amplificador de par foi o avance que permitiu o funcionamento destas máquinas. A partir da década de 1920, Vannevar Bush e outros desenvolveron analizadores diferenciais mecánicos.
Electromecánica
Os primeiros ordenadores dixitais eran electromecánicos; interruptores eléctricos accionaban relés mecánicos para realizar o cálculo. Estes dispositivos tiñan unha baixa velocidade de funcionamento e finalmente foron substituídos por ordenadores totalmente eléctricos moito máis rápidos, que empregaban orixinalmente tubos de baleiro. O Z2, creado polo enxeñeiro alemán Konrad Zuse en 1939, foi un dos primeiros exemplos de computador de relé electromecánico.
Software
Un ordenador executa programas de software ou conxuntos de instrucións (operacións) expresadas en termos lóxicos e numéricos para procesar datos, permitindo así realizar distintas funcións, como por exemplo escribir textos cun procesador de texto ou escoitar música cun reprodutor de son.
Sistemas operativos
Un ordenador emprega normalmente un programa informático especial, chamado sistema operativo (SO), deseñado, construído e probado para xestionar os recursos do ordenador: a memoria, os dispositivos de E/S, os dispositivos de almacenamento (discos duros, as unidades de DVD e CD) etc.
Como funcionan os ordenadores
8: Unidade de almaceamento óptico
Torre de Quitapesares
Galería de imaxes
O colectivo Segredos de Pantón levou a cabo recreacións en 3D da desaparecida Torre de Quitapesares, en base aos planos do Arquivo Histórico Provincial de Ourense.
Heel de wereld
Selección
«Heel de wereld» cualificouse para representar aos Países Baixos no Festival de Eurovisión 1958 tras gaña-la final nacional neerlandesa, Nationaal Songfestival 1958.
Louise Fréchette
Traxectoria
En 1985, á idade de 39, foi nomeada embaixadora do Canadá na Arxentina. En 1989, foi enviada nunha misión secreta a Cuba para meter presión a Fidel Castro para que apoiase a Guerra do Golfo. A pesar de fracasar, impresionou a Otava cos seus esforzos e foi nomeada embaixadora do Canadá nas Nacións Unidas en 1992.
Wii
Lanzamento
As datas oficiais de lanzamento déronse a coñecer o 14 de setembro de 2006 no sitio web de Nintendo; así como o seu prezo e os vinte e sete títulos dispoñibles que acompañarían á consola á súa estrea.
Louise Fréchette
Traxectoria
Louise Fréchette é membro da Global Leadership Foundation e é membro do Consello Asesor Internacional do Instituto para o Estudo do Desenvolvemento Internacional (ISID) da Universidade McGill. Foi membro da Comisión de Persoas Eminentes do Organismo Internacional de Enerxía Atómica (OIEA) sobre os desafíos da enerxía nuclear, que emitiu o seu informe en abril de 2008.
Wii
Wii Remote
miniatura|Control Remoto Wii ou Mando de Wii Wii Remote é o mando principal da Wii. Utiliza unha combinación de acelerómetros incorporados na detección por sinais en bluetooth e sentido a súa posición no espazo 3D, en referencia aos IREDs (LEDs infravermellos) da Barra de Sensores. Este deseño permite aos usuarios controlar o xogo mediante xestos físicos tradicionais, así como premer un botón. O controlador conéctase á consola mediante Bluetooth, pode vibrar, e ten un altofalante interno. O Control Remoto Wii pode conectarse a outros dispositivos a través dun porto propietario na base do controlador. O dispositivo que vén inclusive co paquete da consola Wii polo miúdo é o Nunchuk, o cal conta cun acelerómetro e un tradicional control analóxico con dous botóns de activación. Ademais, dispón dunha correa de pulso para impedir que o xogador tire accidentalmente o Control Remoto Wii. Debido a que a correa orixinal provocou varios incidentes de roturas, Nintendo está ofrecendo unha correa gratis de substitución máis forte. Nintendo tamén ofreceu ao Control Remoto Wii unha correa para proporcionar protección e agarre extra, esta correa foise perfeccionando debido a que algúns usuarios experimentaron o desprendemento desta por un uso excesivo ou incorrecto.
Especificacións
miniatura|dereita|200px|Procesador "Broadway" miniatura|dereita|200px|GPU "Hollywood" de ATI
Movemento pola independencia de Quebec
En 1987, os separatistas lograron ter maior autonomía sobre a política e á economía da provincia. Este acordo levou á poboación doutras provincias a se cuestionaren sobre os dereitos adquiridos.
Galería de imaxes do Pórtico da Gloria
Galería de imaxes do Pórtico da Gloria.
Samantha Barks
Samantha Jane Barks, nada o 2 de outubro de 1990 en Laxey, é unha actriz e cantante manx principalmente coñecida por interpretar a Éponine no filme de 2012 Les Misérables.
Eid al-Adha
No calendario islámico, de base lunar, Eid al-Adha cae no décimo día de Dhu al-Hijjah e dura catro días. No calendario internacional (gregoriano) as datas varían de ano a ano, caendo aproximadamente 11 días antes do anterior cada ano.
Fuel Fandango
Historia
Fuel Fandango xorde tras o paro de Ale Acosta co seu anterior grupo Mojo Project. Alejandro e Nita coñecéronse en 2008 en Córdoba, onde Alejandro adoitaba ir pinchar música. Alejandro era produtor e dj, e Nita era cantante educada no mundo da copla e o flamenco. Empezaron a compor xuntos unindo os mundos que coñecían: funk, soul, electrónica, jazz e flamenco, nun estilo propio e único.
En abril de 2013 publicaron o seu segundo álbum, Trece Lunas, gravado entre Madrid, Córdoba, Tarifa e Londres, e producido por Ale Acosta, coa axuda do produtor Duncan Mills, de grupos como Jamie Cullum ou Florence and the Machine. A portada do disco foi deseñada por Neil Krug, que realizou traballos para Ladytron, Devendra Banhart, e Scissor Sisters, entre outros. Ademais realizaron o documental Inside Trece Lunas, composto por varios capítulos que mostran o proceso de gravación do novo álbum.
Salam Fayyad
Traxectoria
O 7 de marzo de 2009, Salam Fayyad presentoulle a súa renuncia ao presidente Mahmoud Abbas.
Pergamiño Vindel
Historia
Entre os meses de outubro do ano 2017 e marzo do ano 2018, o pergamiño Vindel expúxose no Museo do Mar de Galicia, situado na cidade de Vigo.
A Amarelle, Arca, A Estrada
A Amarelle é un lugar da parroquia de Arca no concello pontevedrés da Estrada na comarca de Tabeirós - Terra de Montes. Tiña 19 habitantes no ano 2011 segundo datos do INE e do IGE, dos cales 10 eran homes e 9 mulleres. Iso supón unha diminución da poboación respecto a 1999 cando tiña 42 habitantes (24 homes e 18 mulleres).
Monumento histórico
miniatura|As [[Torres de Oeste foron declaradas BIC.]] Os monumentos do patrimonio histórico de España son unha serie de realizacións arquitectónicas, de enxeñería ou esculturaIs españolas que polo seu interese e valor gozan dunha protección xurídica específica recollida na Lei 16/1985, do 25 de xuño de 1985, do Patrimonio Histórico Español para a súa preservación, enriquecemento e exhibición. Os monumentos son unha categoría dentro da declaración máis ampla de bens de interese cultural.
Descrición
O Rexistro Xeral de Bens de Interese Cultural de España inclúe máis de 13.000 monumentos que veñen identificados co número 51 no primeiro lugar do código de BIC.
-407
Outros
Historia ano a ano
Windows 10
Edicións preliminares
O 1 de outubro de 2014, Microsoft liberou unha versión preliminar de Windows 10 no seu sitio web, con dispoñibilidade en cinco idiomas. Dita compilación estivo dirixida só aos afeccionados e usuarios da empresa. Non obstante, Microsoft expuxo anunciar características orientadas ao consumidor e outros detalles sobre o sistema operativo durante os seus seguintes eventos, os cales levaron a cabo o 21 de xaneiro de 2015 e na conferencia anual Build.
Servizos en liña e funcionalidade
Así mesmo, Windows 10 incorpora o asistente persoal de Microsoft, Cortana, o cal foi introducido por primeira vez con Phone 8.1 no 2014. Cortana substituirá a función de procura integrada con Windows, co soporte de entrada de voz e texto. Algunhas das súas características son a transferencia directa desde Windows 10 Mobile, incluíndo a integración con Bing e unha función Notebook para administrar a información persoal, así como a procura de arquivos, aplicacións, recordatorios e o envío de correos electrónicos. Ademais, Cortana móstrase como unha caixa de procura universal situada xunto ao menú Inicio e a barra de tarefas, os cales poden ser ocultados ou combinados nun só botón.
Licenza
A partir da versión 1511, Windows 10 poderase activar con claves orixinais de Windows 7, 8 e 8.1, o cal converte a licenza actual en dereito dixital e é almacenado nos servidores de activación de Microsoft, a condición de que o usuario realice a instalación limpa.
Iván Raña
Inicios (1979-1995)
Comezou de neno no Club Natación Santiago canda a súa irmá máis vella, Natalia, onde gañou as primeiras competicións. Ademais da natación, a mediados dos anos 90 gañou carreiras pedestres nas categorías cadete e xuvenil (As Pontes en 1994 e 1995), de ciclismo (Val do Dubra) e algunhas probas de tríatlon (Os Castros, Celeiro, Festas do Rosario e Narón). No campionato de España de tríatlon de 1995 acadou o cuarto posto na categoría de xuvenil. En 1996, co Club Deportivo Universitario de Santiago de Compostela, proclamouse subcampión galego xuvenil na proba de 3000 metros.
Éxito en categorías inferiores (1996-1999)
En marzo de 1998 proclamouse campión de España de dúatlon en distancia curta. En abril debutou nunha proba da Copa do Mundo no Xapón, e quedou no posto 57. Disputou ese ano dúas probas máis da Copa do Mundo, en Corner Brook (Canadá) e Cancún (México), e en ambas rematou no posto 41 en categoría absoluta). Competiu no Campionato Europeo e no Mundial, nos dous casos en categoría júnior, e rematou en 39º e 6º lugar respectivamente.
Windows 10
Actualización de aniversario - Windows 10 Redstone 1
Windows 10 Redstone 1 será a primeira grande actualización de Windows 10, foi anunciada en abril de 2015, e comezou o seu desenvolvemento en outubro de 2015. . Posiblemente o seu lanzamento sexa en dúas etapas, unha na tempada de outono de 2016 que se concentrará maiormente en mellorar o núcleo compartido de Windows (OneCore), na plataforma das aplicacións universais, co que a Windows Store incluirá a tenda de Xbox One e Xbox 360 e a chegada de máis aplicacións do Proxecto Centennial e IslandWood fan parte do paquete que virá coa actualización. Continuum tamén será un punto focal grande nesta actualización, poderase realizar a sincronización de mensaxes de texto e chamadas, o que permitirá aos usuarios facer chamadas telefónicas desde o seu teléfono directamente no seu PC. . A súa rama de compilación é rs1_release. A primeira compilación foi lanzada o día 16 de decembro de 2015 para o anel rápido do programa Insider co número de compilacíón 10.0.11082
Iván Raña
Problemas físicos e baixada de rendemento (2005-2007)
Comezou 2005 con novo adestrador, José Rioseco, adestrador tamén de Gómez Noya, e disputou tres probas da Copa do Mundo con malos resultados: abandonou por molestias físicas en Honolulu, e rematou moi lonxe dos postos de cabeza en Mazatlán (México) e Madrid. Despois de non poder participar no Campionato de España por ter rompido o nariz nunha caída, disputou en agosto o Campionato Europeo, onde só puido ser 11º. En setembro disputou o Campionato do mundo no Xapón, pero non puido rematar a proba debido a numerosos problemas físicos. esquerda|miniatura|Iván Raña en [[Madrid en 2010]]Entre e marzo e maio de 2006 competiu en tres probas da Copa do Mundo, mellorando os resultados do ano anterior, e logrando un 6º e un 7º posto. A continuación volveu subir ao máis alto do podio, ao gañar a Copa de Europa de Sanremo. A principios de xuño quedou segundo, só por detrás do seu compañeiro e amigo Gómez Noya, na proba da Copa do Mundo celebrada en Madrid, o seu primeiro podio nun tríatlon mundial en máis de dous anos. A finais de mes, no Campionato de Europa celebrado na vila francesa de Autun, non puido rematar debido a problemas musculares. Correu a mesma sorte no Campionato do mundo celebrado en Lausana, abandonando na última sección. Poucos días despois proclamouse subcampión de España, por detrás de Gómez Noya, e pechou o ano en Cancún, cun noveno posto na proba da Copa do Mundo e un cuarto no Campionato do mundo de relevos por equipos.
Windows 10
Requisitos do sistema
Os requisitos básicos de hardware para instalar Windows 10 son os mesmos que para Windows 8.1 e Windows 8, e é un pouco alto que o de Windows 7. As computadoras de 64 bits deben ter un CPU que soporte certas instrucións para que funcione. Os dispositivos con pouca capacidade de almacenamento deben ter unha memoria USB ou un cartón SD con suficiente memoria para gardar os arquivos temporais durante as actualizacións.
Recepción crítica
As críticas sobre Microsoft Edge son que aínda non está maduro e lle faltan certas opcións de personalización, pero posúe maior rapidez que Google Chrome, permite facer anotacións sobre as páxinas web para almacenalas e compartilas e inclúe un modo de lectura. Non obstante, tamén se inclúe Internet Explorer.
Figueiras, Visma, A Coruña
Figueiras é un barrio da parroquia de Visma, situado na zona occidental da Coruña. Atópase ao norte do Peruleiro, ao sur de San Roque de Fóra, ao oeste do Estadio de Riazor e ao leste de Pardiñas, do Barral e mais da Costa. Co crecemento da cidade e a prolongación da Rúa de Manuel Murguía, o lugar foi urbanizado con bloques de vivendas e perdeu totalmente a súa estrutura tradicional de aldea, desaparecendo tamén o trazado orixinal que seguían os seus camiños.
Bastavales, Brión
San Xulián de Bastavales é unha parroquia que se localiza no leste do concello coruñés de Brión na comarca de Santiago. Segundo o IGE en 2018 tiña 1 397 habitantes (649 homes e 748 mulleres) distribuídos en 24 entidades de poboación, o que supón unha diminución en relación ao ano 1999 cando tiña 1 382 habitantes.
Superbatalla na Terra
Música
Tema de apertura CHA-LA HEAD-CHA-LA - Hironobu Kageyama
Lituania no Festival de Eurovisión
Participantes
{{legend|gold|Gañador}} {{legend|silver|Segundo}} {{legend|#cc9966|Terceiro}} {{legend|#FE8080|Último}}
Status quo (lugares da Terra Santa)
miniatura|Artigo 62 do [[Tratado de Berlín (1878): "Os dereitos concedidos a Francia están expresamente reservados, entendéndose tamén que o status quo con respecto aos Lugares Sagrados non será afectado seriamente de ningún xeito."]] miniatura|dereita|A [[Escaleira inamovible. Detalle dunha fotografía da fachada da entrada principal da Igrexa do Santo Sepulcro en Xerusalén.]] O status quo dos lugares da Terra Santa é un acordo entre as comunidades relixiosas con respecto aos nove Lugares Santos compartidos en Xerusalén e Belén. Outros Lugares Santos en Israel e Palestina non forman parte do status quo debido a que as autoridades dunha relixión ou dunha comunidade teñen a posesión efectiva recoñecida polas demais.
Nómade
O home descubriu a agricultura e a gandaría durante o Neolítico. Grazas a iso, moitas poboacións puideron asentarse nas terras que ocupaban e convertérense en sedentarios. Porén, nalgúns lugares do mundo era necesario desprazar constantemente o gando para que este puidese seguir pacendo unha vez que esgotaba o pasto dun lugar; ou era necesario buscar novas zonas onde cultivar plantas, coma nas selvas tropicais, onde se cultivaban (e séguese cultivando) sobre as cinsas dos terreos queimados, que unha vez cultivados, abandónanse e búscanse novos terreos.
Durante a antigüidade e a Idade Media houbo un gran número de pobos nómades. Moitos deles causaron estragos en grandes países sedentarios, como as invasións bárbaras no Imperio Romano, ó cal fragmentaron; ou as invasións mongois sobre a China e outras moitas rexións asiáticas e europeas, as cales devastaron e conquistaron.
Hoxe a maioría da poboación mundial é sedentaria, ou semisedentaria (coma en Bangladesh, país situado no delta de grandes ríos, a maioría do terreo é tan cambiante que é necesario abandonar as casas para construílas en novos sitios varias veces durante a vida).
Algúns exemplos de conxuntos diferenciables de pobos nómades que hoxe existen son os seguintes:
Un grand amour
No festival
A canción participou no festival celebrado nos estudos AVRO en Hilversum o 12 de marzo de 1958, sendo interpretada pola cantante belga Solange Berry. A orquestra foi dirixida por Dolf van der Linden.
Sofía Casanova
Traxectoria
Era filla natural de Vicente Pérez Eguía, nacido en Refoxos (Cortegada) e de Rosa Casanova Estomper, natural de Nova Orleáns (EUA) e solteira. Porén, na súa partida de nacemento non aparecen referencias ao pai, e figura como Sofía Guadalupe Casanova. Os pais casaron despois de nacer Sofía, o 8 de xaneiro de 1863, na igrexa de San Xurxo da Coruña. O seu avó paterno, Juan Manuel, falecido antes do seu bautismo, era natural de Valongo (Cortegada), mentres que a súa avoa paterna nacera en Madrid. Pola banda materna a súa avoa Isabel Estomper procedía de Nova Orleáns e casara con Juan Bautista Casanova Plá Cancela, natural de Ferrol.
Ao parecer, o pai de Sofía embarcou no buque Esperanza cara a América en 1865. O navío naufragou e non se volveu saber do seu paradoiro, xa que non figuraba o seu nome nas listas de pasaxeiros. Segundo o investigador Marcel Piznik, Vicente Pérez Eguía usaría un nome falso para embarcar, xa que estaba buscado pola policía pola impresión de billetes falsos da lotaría nacional.
Iniciouse na poesía a través dos círculos literarios de Madrid, creados en torno a figuras como o Marqués de Valmar ou Ramón de Campoamor. Este último converteuse nunha especie de mentor para Sofía. Foi el quen lle presentou ao que sería o seu futuro marido, Wincenty Lutosławski, un intelectual, diplomático e terratenente polaco, cando ela tiña 23 anos. Hai diversas versións sobre un autógrafo ao que Wincenty engadira unha frase en polaco en que indicaba que ela ía ser a súa muller. O certo é que Sofía rompeu a súa relación co poeta Salvador Rueda e casou con Lutosławski en 1887. Tralo casamento, Sofía mudouse á casa da familia Lutoslawsky no dominio de Drozdowo, cerca de Poznań. Esta casa é visitábel na actualidade, xa que alberga o Museo da Natureza dende 1984. Tamén acompañou o seu home en moitas das viaxes que el facía por motivos profesionais ao longo de Europa. En 1888 o matrimonio mudouse a Moscova e tempo despois a Londres. Dende alí volveron a Polonia no ano 1894.
Viaxes a Galicia
No verán de 1896, a familia trasladouse á súa casa en Mera, onde naceu no ano seguinte a cuarta filla, Halina. Nesta época, Casanova comezou a frecuentar a compañía doutras escritoras da Galicia da época, entre elas Fanny Garrido, Filomena Dato e Emilia Pardo Bazán. Os seus escritos foron publicados por Revista Gallega, Galicia Moderna, El Eco de Galicia e Ilustración Gallega.
En 1919 pasou en Galicia de xullo a outubro. Aproveitou para escribir unha serie de oito artigos para o xornal ABC baixo o título "Por Galicia". En maio de 1925 fixo unha viaxe por Galicia na que visitou A Coruña, onde permaneceu oito días, Compostela e Lugo. Dende Lugo marchou a Madrid.
Obras
Como xornalista e cronista destacan os artigos publicados en ABC entre 1915 e 1936 e os títulos La mujer española en el extranjero (Madrid, 1910), De la Revolución Rusa (Madrid, 1918), Impresiones de una mujer en el frente oriental de la guerra europea (Madrid, 1919), ''La revolución bolchevista. Diario de un testigo]' (Madrid, 1920) ou El martirio de Polonia (Madrid, 1946).
Illas Alhucemas
Xeografía
Mar e Tierra están completamente deshabitadas (Mar foi o cemiterio do Peñón ), mentres que o Peñón está ocupado por forzas militares pertencentes ao Corpo de Regulares de Melilla do exército de terra español.
Brión, Brión
Dentro desta parroquia está o lugar de Pedrouzos, que ostenta a capitalidade municipal.
Riosar
O planeta foi bautizado como "Riosar" (en referencia ao río Sar) como parte do proxecto internacional NameExoWorlds, impulsado pola Unión Astronómica Internacional (IAU). O planeta e a súa estrela foron asignados a España para a escolla do nome. O nome río Sar foi proposto pola Agrupación Astronómica Coruñesa IO e foi elixido a través dunha votación en liña, conseguindo 13 413 votos en todo o estado, ou máis dun 39% do total. A súa estrela, HD 149143, foi bautizada como "Rosalíadecastro" (en referencia a Rosalía de Castro).
Videoxogo
Plataformas
As máquinas recreativas de videoxogos están dispoñibles en lugares públicos de diversión, centros comerciais, restaurantes, bares, ou salóns recreativos especializados. Nos anos 80 e 90 do século pasado gozaron dun alto grao de popularidade ao ser entón o tipo de plataforma máis avanzado tecnicamente. Os progresos tecnolóxicos nas plataformas domésticas han suposto a comezos do século XXI unha certa decadencia no uso das máquinas arcade.
Industria do videoxogo
Os custos de desenvolvemento dun videoxogo comercial varían enormemente desde os poucos miles de dólares que pode representar un título pequeno, desenvolto por unha soa persoa, ata os máis de 100 millóns de dólares dalgúns videoxogos AAA, nos que interveñen equipos de ata un centenar de traballadores. O videoxogo con maior custo de desenvolvemento ata a data é Grand Theft Auto V, da desenvolvedora Rockstar Games, con 167 millóns de dólares, seguido por Destiny, de Bungie, con 154 millóns de dólares. As cifras son aínda bastante maiores se se suma o investimento en mercadotecnia. As feiras de videoxogos constitúen un dos principais escaparates onde a industria presenta as súas máis recentes creacións cada ano. As máis coñecidas mundialmente son a E3 nos Ánxeles (E.E.U.U), a Gamescom en Colonia (Alemaña) e a Tokyo Games Show (Xapón). En Francia a feira máis importante é a Paris Games Week e en España destacan a Madrid Games Week, Gamelab e GameFest. En Chile destaca sobre todo a Festigame, sendo a máis importante de Latinoamérica. Os consumidores infórmanse das novidades do sector principalmente a través de medios de comunicación especializados. Entre os pertencentes ao ámbito hispano pódense destacar revistas en papel como Micromanía, New Superjuegos ou Hobbyconsolas, e revistas en Internet como Meristation, Vandal, Eurogamer, Gamercafe, LagZero ou Niubie. Existen tamén numerosos blogs e canles de Youtube centrados nesta temática. É menor con todo a súa presenza en televisión ou en radio.
Demografía
Unha enquisa online realizada pola ISFE entre europeos con idades comprendidas entre 16 e 64 anos revelou que o 48% deles xoga a videoxogos, xa sexa de maneira habitual (1 ou máis veces por semana, 25%) ou ocasional (23%). En España devandita porcentaxe situaríase no 40%, e nos Estados Unidos (segundo a ESA) no 59%. Por idades, o 51% dos videoxogadores europeos son menores de 35 anos e o 49% maiores, situándose a idade media en 34 anos (o estudo realizado en E.E.U.U sitúaa en 31 anos). Por sexos, o 55% son homes, as 45% mulleres.